Sorin Frunzaverde, presedintele Consiliului Judetean Caras-Severin, a fost condamnat la doi ani de inchisoare, cu suspendare, in dosarul alegerilor prezidentiale.

Vicepresedintele CJ Caras-Severin, Ionesie Ghiorghioni, condamnat in acelasi dosar la 3 ani si 4 luni cu executare. Decizia nu este definitiva, ea poate fi atacata cu recurs, dar colegii sai din PNL, au decis sa-l dea afara din partid, ca urmare a condamnarii in prima instanta.

Instanta a mai decis punerea sub supraveghere a lui Sorin Frunzaverde pe un termen pe patru ani.

Dosarul in care politicianul liberal fost pus sub acuzare pentru folosirea ilegala a influentei de lider politic a fost trimis in judecata de DNA in iulie 2015.

Sorin Frunzaverde a fost trimis in judecata de procurorii DNA sub acuzatia de savarsirea infractiunii de folosire, de catre o persoana care detine o functie de conducere intr-un partid, intr-un sindicat sau patronat ori in cadrul unei persoane juridice fara scop patrimonial, a influentei ori a autoritatii in scopul obtinerii pentru sine ori pentru altul de bani, bunuri sau alte foloase necuvenite.

Care sunt acuzatiile procurorilor, potrivit unui comunicat publicat pe site-ul DNA:

In perioada cuprinsa intre cele doua tururi de scrutin ale alegerilor prezidentiale din luna noiembrie 2014, inculpatul Frunzaverde Sorin si-a folosit influenta pe care o avea in calitatea sa de presedinte al Consiliului Judetean Caras Severin si de vicepresedinte al unui partid, asupra inculpatului Ghiorghioni Ionesie, vicepresedinte al Consiliului Judetean si membru in acelasi partid politic, in scopul obtinerii unor foloase necuvenite, respectiv sa obtina, in al doilea tur de scrutin, un numar mai mare de voturi pentru candidatul formatiunii din care faceau parte si, implicit, sa-si consolideze pozitia in cadrul acestei formatiuni politice, dar si in plan administrativ, prin conditionarea repartizarilor bugetare de rezultatul votului.

Ulterior, in zilele de 12 si 13 noiembrie 2014, inculpatul Ghiorghioni Ionesie a luat legatura cu 9 primari carora le-a solicitat, folosindu-se de autoritatea si influenta sa de vicepresedinte al Consiliului Judetean Caras Severin, sa faca demersuri favorabile in directia respectiva.

De asemenea, pentru a-i determina sa procedeze in acest sens, inculpatul Ghiorghioni Ionesie le-a transmis acestora ca, de rezultatul votului, vor depinde alocarile bugetare efectuate de Consiliul Judetean catre primarii in anii 2015 si 2016 (respectiv pana la terminarea mandatului conducerii CJ Caras Severin).